Kedves Szülők!

Az Önök iskolájában 2013 szeptemberétől a kötelezően választható hit- és erkölcstan tantárgy oktatását a Magyarországi Református Egyház részéről egyházközségünk, a Budapest-Budai Református Egyházközség végzi az iskolával együttműködve. (1011 Bp. Szilágyi Dezső tér 3.)

Egyházközségünk küldetése, hogy hitünk és legjobb tudásunk szerint segíthessünk a diákjainknak Istent megismerni és elindulhassunk a megértés útján.

Életünknek a hitoktatás egy szelete, egyéb tevékenységünkről honlapunkról tájékozódhat. (www.gyulekezet.hu)

Az I. és II. kerületben több mint ötszáz gyermeket tanítunk hétről hétre. Az órákon hitoktatóink arra törekednek, hogy a gyermekek életkoruknak megfelelően, saját érzelmeik és gondolatviláguk felhasználásával-kibontakoztatásával megismerkedjenek a keresztyénség tanításaival.

A református hit- és erkölcstanra való jelentkezésnek nem feltétele a keresztség, vagy a református egyháztagság!

Minden kérdését felteheti telefonon, vagy interneten keresztül, elérhetőségeinket megtalálja honlapunkon.

Örömmel várjuk szeptembertől leendő tanulóinkat!

Áldás, békesség!